** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts pasts@madona.lv

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 4**

Madonā

2025. gada 18. septembrī

Sēde sasaukta plkst. 13.00

Sēdi atklāj plkst. 13.00

Sēde notiek attālināti videokonferences platformā ZOOM.

**Sēdi vada** : komitejas priekšsēdētājs Zigfrīds Gora

**Protokolē**: lietvede Līga Rieksta

**Komitejā piedalās deputāti:** Artūrs Grandāns, Valda Kļaviņa, Zigfrīds Gora, Jānis Erels, Māris Justs.

**Komitejā nepiedalās deputāti:** Aivis Mitenieks, Dace Ozoliņa, Gatis Teilis, Rūdolfs Medenis - attaisnotu iemeslu dēļ.

**Sēdē piedalās:**

Administrācijas darbinieki:Solvita Seržāne – Izglītības pārvlades vadītāja, Artūrs Leimanis – informācijas tehnoloģijas nodaļas lietotāju atbalsta speciālists, Inese Juhnoviča – vecākā izglītības darba speciāliste.

Pagastu un apvienību pārvalžu vadītāji: Artūrs Portnovs – Ļaudonas un Kalsnavas pagastu pārvalžu vadītājs.

Iestāžu vadītāji un darbinieki: Daiga Elga Ābola – Madonas pirmsskolas izglītības iestādes “Saulīte” vadītāja.

Sēdes vadītājs Zigfrīds Gora iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

Solvita Seržāne lūdz darba kārtību papildināt ar informatīvo jautājumu “Par izglītības iestāžu ēdināšanas finansējuma atlikumu”.

Deputāti atbalsta ierosinājumu.

Darba kārtība tiek papildināta ar informatīvo jautājumu Nr. 26.

**DARBA KĀRTĪBĀ:**

**0. Par darba kārtību**

ZIŅO: *Zigfrīds Gora*

**1. Par finansējuma piešķiršanu Jāņa Norviļa Madonas Mūzikas skolas 80 gadu jubilejas pasākumam**

ZIŅO: *Solvita Seržāne*

**2. Par finansējuma piešķiršanu braucienam uz konkursu Polijā**

ZIŅO: *Solvita Seržāne*

**3. Par finansējuma piešķiršanu Jāņa Norviļa Madonas Mūzikas skolai kopētāja Toshiba A3 remontam un apkopei**

ZIŅO: *Mārtiņš Bergs*

**4. Par Madonas novada Jaunatnes politikas attīstības plāna 2025.-2028. gadam attiecināšanu uz Varakļānu apvienības teritoriju.**

ZIŅO: *Inga Strazdiņa*

**5. Par Madonas novada izglītības iestāžu pašpārvalžu iniciatīvu projektu konkursa 2025.gada nolikuma apstiprināšanu.**

ZIŅO: *Inga Strazdiņa*

**6. Par Bērzaunes pagasta pirmsskolas izglītības iestādes “Vārpiņa” attīstības plāna 2025.-2028. gadam saskaņošanu**

ZIŅO: *Solvita Seržāne, Agrita Plāte*

**7. Par Madonas novada pašvaldības komisijas “Pedagoģiski medicīniskā komisija” izveidošanu un tās locekļu iecelšanu amatos**

ZIŅO: *Solvita Seržāne*

**8. Par Madonas novada pašvaldības iekšējā normatīvā akta Nr.\_\_\_ “Pedagoģiski medicīniskās komisijas nolikums” izdošanu**

ZIŅO: *Solvita Seržāne*

**9. Par Madonas novada pašvaldības saistošo noteikumu Nr. \_“ Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei” izdošanu**

ZIŅO: *Solvita Seržāne*

**10. Par Madonas novada pašvaldības saistošo noteikumu Nr. \_ “Kārtība, kādā Madonas novada pašvaldība kompensē Madonas novada izglītības iestāžu pedagogiem braukšanas izdevumus ar sabiedrisko transportu” projekta un to paskaidrojuma raksta publicēšanus**

ZIŅO: *Solvita Seržāne*

**11. Par Madonas novada pašvaldības iekšējā normatīvā akta “Mācību jomu un mācību priekšmetu metodisko apvienību darbības nolikums” atzīšanu par spēku zaudējušu**

ZIŅO: *Solvita Seržāne*

**12. Par vienošanās slēgšanu ar Izglītības un zinātnes ministriju par grozījumiem 18.12.2024. sadarbības līgumā Nr. 2.4.3/24/388 par projekta Nr. 4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” īstenošanu**

ZIŅO: *Solvita Seržāne*

**13. Par Madonas novada pašvaldības iekšējo noteikumu Nr. 31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai” atzīšanu par spēku zaudējušiem**

ZIŅO: *Solvita Seržāne*

**14. Par valsts mērķdotācijas sadali Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2025. gada 1. septembra līdz 31. decembrim**

ZIŅO: *Solvita Seržāne*

**15. Par valsts mērķdotācijas sadali Madonas novada pašvaldības izglītības iestāžubērnu no piecu gadu vecuma izglītošanā nodarbināto pirmsskolas izglītībaspedagoģisko darbinieku darba samaksai un sociālās apdrošināšanas obligātajāmiemaksām no 2025. gada 1. septembra līdz 31. decembrim**

ZIŅO: *Solvita Seržāne*

**16. Par valsts mērķdotācijas sadali Madonas novada pašvaldības interešu un profesionālās ievirzes izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2025. gada 1. septembra līdz 31. decembrim**

ZIŅO: *Solvita Seržāne*

**17. Par Madonas novada pašvaldības vispārējās pamatizglītības un vispārējās vidējās izglītības iestāžu direktoru darba samaksas noteikšanu**

ZIŅO: *Solvita Seržāne*

**18. Par grozījumiem Madonas novada pašvaldības domes 27.02.2025. lēmumā Nr. 105 “Par Madonas novada pašvaldības izglītības iestāžu uzturēšanas izmaksu apstiprināšanu 2025. gadam”**

ZIŅO: *Solvita Seržāne*

**19. Par grozījumiem Madonas novada pašvaldības domes 27.02.2025. lēmumā Nr. 106 “Par Madonas novada pašvaldības izglītības iestāžu uzturēšanas izmaksu apstiprināšanu 2025.gadam”**

ZIŅO: *Solvita Seržāne*

**20. Par finansējuma piešķiršanu mācību priekšmeta “Dizains un tehnoloģijas” nepieciešamā inventāra nodrošinājumam Madonas novada pašvaldības vispārizglītojošajām skolām**

ZIŅO: *Solvita Seržāne*

**21. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: *Solvita Seržāne*

**22. Par Madonas novada pašvaldības izglītības iestāžu pedagoģisko darbinieku amata vienību sarakstu apstiprināšanu**

ZIŅO: *Solvita Seržāne*

**23. Par interešu izglītības programmu licencēšanu**

ZIŅO: *Solvita Seržāne*

**24. Par atļauju izsniegšanu neformālās izglītības programmu īstenošanai**

ZIŅO: *Solvita Seržāne*

**25. Informatīvai jautājums: Par studiju maksas un stipendiju piešķiršanu studijām pedagoģijā**

ZIŅO: *Solvita Seržāne*

**26. Informatīvais jautājums: Par izglītības iestāžu ēdināšanas finansējuma atlikumu**

ZIŅO: *Liene Ankrava*

**0. Par darba kārtību**

*ZIŅO: Zigfrīds Gora*

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

Apstiprināt 2025. gada 18. septembra Madonas novada pašvaldības domes Izglītības un jaunatnes komitejas sēdes darba kārtību.

**1. Par finansējuma piešķiršanu Jāņa Norviļa Madonas Mūzikas skolas 80 gadu jubilejas pasākumam**

*ZIŅO: Solvita Seržāne*

*SAGATAVOTĀJS: Solvita Seržāne*

DEBATĒS PIEDALĀS: *Solvita Seržāne, Mārtiņš Bergs, Māris Justs, Liene Ankrava*

Deputāts, Artūrs Grandāns, izsaka priekšlikumu - biļetes cena uz Jāņa Norviļa Madonas Mūzikas skolas jubilejas pasākumu 20 EUR no personas.

Sēdes vadītājs aicina balsot par priekšlikumu Nr. 1.

Priekšlikums Nr. 1

Priekšlikuma autors: *Artūrs Grandāns*

**Pieņemts ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt priekšlikumu.**

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Madonas novada pašvaldībā saņemta Jāņa Norviļa Madonas Mūzikas skolas direktora 14.05.2025.iesniegums Nr. 01-13/75 (Madonas novada pašvaldības lietvedībā reģistrēts 14.05.2025. ar Nr.2.1.3.1/25/1901), kurā lūgts piešķirt finansējumu EUR 6079,46 apmērā Jāņa Norviļa Madonas Mūzikas skolas 80 gadu jubilejas pasākumam 2025. gada 15. novembrī.

Jāņa Norviļa Madonas Mūzikas skola dibināta 1945. gada 12. novembrī. Šogad skola svinēs 80 gadu jubileju. Skolas jubilejas tiek atzīmētas reizi 10 gados. Šogad svētku pasākums iecerēts kā izcilāko absolventu koncerts. Svētku pasākumam plānota publicitāte, kas reizē būtu arī kā Jāņa Norviļa Madonas Mūzikas skolas darbības popularizēšana. Svētku pasākumā piedalīsies arī sadarbības partneri.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt finansējumu EUR 6079,46 apmērā Jāņa Norviļa Madonas Mūzikas skolas 80 gadu jubilejas pasākumam no Madonas novada pašvaldības 2025.gada budžeta nesadalītajiem līdzekļiem, kas daļēji ņemti no: Jāņa Norviļa Madonas mūzikas skolas 2025.gada ieņēmumu pārpildes, kas veidojusies no izglītojamo līdzmaksājumiem 2000,00 EUR apmērā un atlikušo summu no Madonas apvienības pārvaldes 2025.gada ieņēmumu pārpildes par pārdotajiem īpašumiem.

**2. Par finansējuma piešķiršanu braucienam uz konkursu Polijā**

*ZIŅO: Solvita Seržāne*

*SAGATAVOTĀJS: Solvita Seržāne*

DEBATĒS PIEDALĀS: *Solvita Seržāne, Artūrs Grandāns, Mārtiņš Bergs, Zigfrīds Gora*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav** Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Madonas novada pašvaldībā saņemta Jāņa Norviļa Madonas Mūzikas skolas direktora 09.09.2025.iesniegums Nr. 01-13/90 (Madonas novada pašvaldības lietvedībā reģistrēts 09.09.2025. ar Nr.2.1.3.1/25/3384), kurā lūgts atbalstīt J.Norviļa Madonas Mūzikas skolas pedagoga iniciatīvu dalībai starptautiskajā pūšaminstrumentu un stīgu konkursā “Finalis”, kurš norisināsies 2025.gada no 11. līdz 14. novembrim Polijā, Bjalistokā. Dalībai konkursā nepieciešams piešķirt finansējumu EUR 730,00 eiro dalības maksām 10 audzēkņiem, kā arī transporta izmaksas EUR 1620,00 apmērā.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt finansējumu EUR \_\_\_\_\_\_\_\_\_ apmērā dalībai starptautiskajā pūšaminstrumentu un stīgu konkursā “Finalis”, kurš norisināsies 2025.gada no 11. līdz 14. novembrim Polijā, Bjalistokā no budžetā \_\_\_\_\_\_\_\_\_\_\_\_\_\_\_\_\_\_\_\_\_\_ līdzekļiem.

**3. Par finansējuma piešķiršanu Jāņa Norviļa Madonas Mūzikas skolai kopētāja Toshiba A3 remontam un apkopei**

*ZIŅO: Mārtiņš Bergs*

*SAGATAVOTĀJS: Liene Ankrava*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Pamatojoties uz 16.09.2025. pašvaldībā saņemto iesniegumu Nr. 1-13/91 no Jāņa Norviļa Madonas Mūzikas skolas par nepieciešamo finansējumu kopētāja Toshiba A3 remontam un apkopei.

Mūzikas skola kopētāju izmanto ļoti bieži (kopējot skolēniem notis) mācību procesa nodrošināšanai. Apkopes un remonta rēķins sastāda 509,01 EUR, šāda summa netika paredzēta iestādes 2025.gada izdevumu budžetā. Lūdzam piešķirt līdzekļus rēķina apmaksai.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt finansējumu 509,01 EUR apmērā Jāņa Norviļa Madonas mūzikas skolai kopētājā Toshiba A3 remontam un apkopei no Madonas novada pašvaldības 2025.gada budžeta nesadalītajiem līdzekļiem, kas ņemti no Jāņa Norviļa Madonas mūzikas skolas ieņēmumu pārpildes no izglītojamo līdzmaksājumiem.

**4. Par Madonas novada Jaunatnes politikas attīstības plāna 2025. - 2028.gadam attiecināšanu uz Varakļānu apvienības teritoriju.**

*ZIŅO: Inga Strazdiņa*

*SAGATAVOTĀJS: Inga Strazdiņa*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ar Madonas novada pašvaldības 31.10.2024. domes sēdes lēmumu Nr. 616 tika apstiprināts Madonas novada jaunatnes politikas attīstības plāns 2025.-2028.gadam. Madonas novada jaunatnes politikas attīstības plāns 2025.-2028.gadam (turpmāk tekstā JPAP) ir vidēja termiņa jaunatnes jomas attīstības plānošanas dokuments, kurš nosaka Madonas novada jaunatnes politikas prioritātes, mērķus un rīcības virzienus nākamajiem četriem gadiem. JPAP ir definēti 4 rīcības virzieni jaunatnes politikas īstenošanai Madonas novadā:

1. Efektīva darba ar jaunatni attīstība pašvaldībā

2. Jauniešu līdzdalības veicināšana

3. Darba tirgum un patstāvīgai dzīvei nepieciešamo prasmju un iemaņu apguves veicināšana

4. Vienlīdzīgu iespēju nodrošināšana un jauniešu ar ierobežotām iespējām iekļaušana

Pamatojoties uz 13.06.2024. grozījumiem Administratīvo teritoriju un apdzīvoto vietu likuma pielikuma 26. un 43. punktā, un minētā likuma 33.7 punktā noteikto ar 01.07.2025. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja. Madonas novada pašvaldības saistošie noteikumi Nr. 1 “Madonas novada pašvaldības nolikums”( Pieņemts Madonā 04.07.2025. (domes lēmums Nr. 3, prot. Nr. 2, 1. p.)) 2.2.5 punkts nosaka, ka Madonas novada teritoriālajā iedalījumā ietilpst Varakļānu apvienība, kuras sastāvā ir Varakļānu pilsēta, Varakļānu pagasts un Murmastienes pagasts.

Ņemot vērā to, ka Varakļānu novadā pirms administratīvi teritoriālās reformas nebija spēkā esošs jaunatnes politikas attīstības plānošanas dokuments, bet Madonas novada jaunatnes politikas attīstības plāna 2025- 2028.gadam izstrādes laikā tika ņemta vērā paredzamā administratīvi teritoriālā reforma un attīstības plāna rīcību plāns ir attiecināms uz visu novada teritoriju, iekļaujot Varakļānu apvienības teritoriju, lūdzam, pieņemt lēmumu esošo Madonas novada jaunatnes politikas attīstības plānu attiecināt uz Madonas novadam pievienoto Varakļānu apvienības teritoriju.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. 31.10.2024. Madonas novada domes sēdē apstiprināto Madonas novada jaunatnes politikas attīstības plānu 2025.-2028.gadam attiecināt uz Varakļānu apvienības teritoriju.

**5. Par Madonas novada izglītības iestāžu pašpārvalžu iniciatīvu projektu konkursa 2025.gada nolikuma apstiprināšanu.**

*ZIŅO: Inga Strazdiņa*

*SAGATAVOTĀJS: Inga Strazdiņa*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Ar mērķi atbalstīt Madonas novada izglītības iestāžu pašpārvalžu attīstību un kapacitātes stiprināšanu, un sekmēt izglītojamo aktīvu pilsonisko līdzdalību, kā arī sniegt iespēju jauniešiem gūt pieredzi un prasmes projektu izstrādāšanā un realizēšanā Attīstības nodaļa 2025.gadā vēlas īstenot Madonas novada izglītības iestāžu pašpārvalžu iniciatīvu projektu konkursu. Konkursa ietvaros plānots atbalstīt izglītības iestāžu pašpārvalžu iesniegtos projektus, paredzot finansējumu līdz EUR 500 vienam projektam. Konkursa īstenošanai nepieciešamais finansējums EUR 5000 (pieci tūkstoši euro) apmērā tiks novirzīts no Madonas novada pašvaldības Attīstības nodaļas 2025.gada budžeta līdzekļiem.

Attīstības nodaļa lūdz apstiprināt Madonas novada izglītības iestāžu pašpārvalžu iniciatīvu projekta konkursa nolikumu 2025.gadam.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Apstiprināt Madonas novada izglītības iestāžu pašpārvalžu iniciatīvu projekta konkursa nolikumu 2025.gadam.

Pielikumā: Madonas novada izglītības iestāžu pašpārvalžu iniciatīvu projekta konkursa 2025. gada nolikums.

**6. Par Bērzaunes pagasta pirmsskolas izglītības iestādes “Vārpiņa” attīstības plāna 2025.–2028.gadam saskaņošanu**

*ZIŅO: Solvita Seržāne, Agrita Plāte*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemta Bērzaunes pagasta pirmsskolas izglītības iestādes “Vārpiņa” 2025. gada 16. septembra vēstule Nr. 1-6.1/1 (Madonas novada pašvaldības lietvedībā reģistrēta 2025. gada 16. septembrī ar Nr. 2.1.3.1/25/3489), kurā lūgts izskatīt un saskaņot Bērzaunes pagasta pirmsskolas izglītības iestādes “Vārpiņa” attīstības plānu 2025.–2028. gadam.

Saskaņā ar Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu izglītības iestādei, kas īsteno vispārējās izglītības programmu, pedagoģiskā procesa organizēšanai ir nepieciešams izglītības iestādes attīstības plāns. Tajā norāda izglītības iestādes misiju, vīziju, stratēģiskos mērķus, uzdevumus, attīstības prioritātes un plānotos sasniedzamos rezultātus ne mazāk kā triju gadu periodam un to saskaņo ar izglītības iestādes dibinātāju.

Attīstības plānā Bērzaunes pagasta pirmsskolas izglītības iestāde “Vārpiņa” ņēmusi vērā valsts un pašvaldību politikas plānošanas dokumentos noteiktos mērķus un sasniedzamos rezultātus.

Noklausījusies sniegto informāciju, pamatojoties uz Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Saskaņot Bērzaunes pagasta pirmsskolas izglītības iestādes “Vārpiņa” attīstības plānu 2025.–2028. gadam.
2. Madonas novada Centrālās administrācijas Izglītības pārvaldei nodrošināt izglītības iestādes attīstības plāna publicēšanu pašvaldības tīmekļa vietnē.
3. Kontroli par lēmuma izpildi uzdot Madonas novada pašvaldības izpilddirektoram.

**7. Par Madonas novada pašvaldības komisijas “Pedagoģiski medicīniskā komisija” izveidošanu un tās locekļu iecelšanu amatos**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ministru kabineta 2012. gada 16. oktobra noteikumu Nr. 709 “Noteikumi par pedagoģiski medicīniskajām komisijām” 3. punkts nosaka, ka pašvaldības pedagoģiski medicīniskās komisijas kompetencē ir sniegt atzinumu par atbilstošāko pirmsskolas izglītības programmu vai speciālo pirmsskolas izglītības programmu, speciālās pamatizglītības programmu izglītojamiem ar garīgās attīstības traucējumiem, mācīšanās traucējumiem, valodas traucējumiem vai garīgās veselības traucējumiem no 1. līdz 6. klasei, ar smagiem garīgās attīstības vai vairākiem smagiem attīstības traucējumiem no 1. līdz 9. klasei.

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30.1.10. punkts paredz, ka Madonas novada pašvaldībā pastāvīgi darbojas Pedagoģiski medicīniskās komisija.

2025. gada 1. jūlijā Madonas novada pašvaldība no bijušās Madonas novada pašvaldības ir pārņēmusi bijušās Madonas novada pašvaldības Pedagoģiski medicīnisko komisiju. Minētā komisija saskaņā ar Madonas novada pašvaldības domes 2025. gada 4. jūlija lēmumu Nr. 10 (protokols Nr. 2, 8. p.) “Par Madonas novada pašvaldības komisijām” līdz brīdim, kamēr Madonas novada pašvaldības dome izveidos jaunas komisijas un apstiprinās to sastāvus, īsteno tai noteikto funkciju visā Madonas novada pašvaldības administratīvajā teritorijā sastāvā, kādu apstiprinājusi bijusī Madonas novada pašvaldības dome.

Ņemot vērā minēto, ir nepieciešams izveidot jaunu Madonas novada pašvaldības komisiju “Pedagoģiski medicīniskā komisija”.

Ministru kabineta 2012. gada 16. oktobra noteikumu Nr. 709 “Noteikumi par pedagoģiski medicīniskajām komisijām” 9. punktā noteikts, ka pašvaldības pedagoģiski medicīniskās komisijas sastāvā iekļauj personas ar šādu kvalifikāciju:

1) komisijas vadītājam ir augstākā izglītība speciālajā pedagoģijā, izglītības psiholoģijā, klīniskajā psiholoģijā, logopēdijā vai pedagoģijā un vismaz triju gadu darba pieredze speciālajā pedagoģijā;

2) vismaz vienam komisijas loceklim ir maģistra grāds klīniskajā vai izglītības psiholoģijā (piektais profesionālās kvalifikācijas līmenis) un vismaz triju gadu pieredze izglītojamo intelektuālo spēju un emocionālā stāvokļa diagnostikā ar tiesībām lietot vismaz vienu no Latvijā adaptētajiem un standartizētajiem intelektuālo spēju testiem;

3) vismaz vienam komisijas loceklim ir augstākā izglītība logopēdijā un vismaz triju gadu darba pieredze logopēdijā;

4) vismaz vienam komisijas loceklim ir augstākā izglītība speciālajā pedagoģijā un vismaz triju gadu darba pieredze speciālajā pedagoģijā;

5) vismaz viens komisijas loceklis ir sertificēta ārstniecības persona (ārsts).

Pašvaldību likuma 10. panta pirmās daļas 8. punkts nosaka, ka tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas. Pašvaldību likuma 10. panta pirmās daļas 10. punkts nosaka, ka tikai domes kompetencē ir iecelt amatā un atbrīvot no tā pašvaldības citas amatpersonas normatīvajos aktos paredzētajos gadījumos. Pašvaldību likuma 10. panta pirmās daļas 19. punkts nosaka, ka tikai domes kompetencē ir lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas.

Noklausījusies sniegto informāciju, pamatojoties uz Pašvaldību likuma 10. panta pirmās daļas 8., 10., 19. punktu, Ministru kabineta 2012. gada 16. oktobra noteikumu Nr. 709 “Noteikumi par pedagoģiski medicīniskajām komisijām” 9. punktu un Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30.1.10. apakšpunktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. 2025. gada 30. septembrī likvidēt bijušā Madonas novada pašvaldības Pedagoģiski medicīnisko komisiju.

2. Ar 2025. gada 1. oktobri iecelt Madonas novada pašvaldības komisijas “Pedagoģiski medicīniskā komisija” locekļu amatos:

2.1. Inesi Juhnoviču, personas kods [..], Madonas novada pašvaldības komisijas “Pedagoģiski medicīniskā komisija” vadītāja amatā;

2.2. Inesi Vaniņu, personas kods [..], Madonas novada pašvaldības komisijas “Pedagoģiski medicīniskā komisija” locekļa amatā;

2.3. Lilitu Biķernieci, personas kods [..], Madonas novada pašvaldības komisijas “Pedagoģiski medicīniskā komisija” locekļa amatā;

2.4. Lanu Kunci, personas kods [..], Madonas novada pašvaldības komisijas “Pedagoģiski medicīniskā komisija” locekļa amatā;

2.5. Andi Audži, personas kods [..], Madonas novada pašvaldības komisijas “Pedagoģiski medicīniskā komisija” locekļa amatā.

3. Noteikt Madonas novada pašvaldības izpilddirektoru par atbildīgo amatpersonu šī lēmuma izpildei, cita starpā nodrošinot, ka:

3.1. Madonas novada Centrālās administrācijas Juridiskā un personāla nodaļa veic grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā;

3.2. Madonas novada Centrālās administrācijas Attīstības nodaļa publicē apstiprinātās komisijas sastāvu tīmekļvietnē www.madona.lv sadaļā “Dome” – “Domes komisijas”.

**8. Par Madonas novada pašvaldības iekšējā normatīvā akta Nr.\_\_\_ “Pedagoģiski medicīniskās komisijas nolikums” izdošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ar Madonas novada pašvaldības domes lēmumu Nr. \_\_ (protokols Nr. \_\_, \_\_. p.) ar 2025. gada 1. oktobri ir izveidota Madonas novada pašvaldības komisija “Pedagoģiski medicīniskā komisija”. Lai reglamentētu Madonas novada pašvaldības komisijas “Pedagoģiski medicīniskā komisija” darbību, ir jāizdod tās nolikums.

Pašvaldību likuma 10. panta pirmā daļas 8. punkts nosaka, ka tikai domes kompetencē ir izdot pašvaldības institūciju nolikumus.

Noklausījusies sniegto informāciju, pamatojoties uz Pašvaldību likuma 10. panta pirmās daļas 8. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot Madonas novada pašvaldības iekšējo normatīvo aktu Nr. \_\_\_ “Pedagoģiski medicīniskās komisijas nolikums”.

2. Noteikt Madonas novada pašvaldības izpilddirektoru par atbildīgo amatpersonu šī lēmuma izpildei.

**9. Par Madonas novada pašvaldības saistošo noteikumu Nr. \_\_\_“ Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei” izdošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Administratīvo teritoriju un apdzīvoto vietu likuma Pārejas noteikumu 33.8 punktā paredzēts, ka 2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību, tas ir, Madonas novada pašvaldības un Varakļānu novada pašvaldības, pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi.

Pašlaik ir spēkā Madonas novada pašvaldības 2025. gada 27. februāra saistošie noteikumi Nr. 5 “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei”, kas piemērojami bijušajā Madonas novada administratīvajā teritorijā. Līdz 1. jūlijam pastāvējusī Varakļānu novada pašvaldība nebija izdevusi šāda satura saistošos noteikumus, līdz ar to Varakļānu pilsētā, Varakļānu pagastā un Murmastienes pagastā nav piemērojamu saistošo noteikumu, kas noteiktu vienotu kārtību, kādā tiek segtas vispārējās izglītības programmas īstenošanas izmaksas privātai izglītības iestādei, kā arī pašvaldības līdzfinansējuma apmēra noteikšanas kārtību, nosacījumus tā piešķiršanai, izmaksas kārtību un pārtraukšanas noteikumus.

Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Saskaņā ar Pašvaldību likuma 4. panta pirmās daļas 4. punktu pašvaldības autonomā funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. Izglītības likuma 17. panta trešās daļas 5. punkts noteic, ka pašvaldība uz savstarpēju līgumu pamata var piedalīties privāto izglītības iestāžu finansēšanā.

Ar mērķi turpināt privāto vispārējās izglītības iestāžu līdzfinansēšanu, ir sagatavoti jauni saistošie noteikumi “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei”, kas nosaka kārtību, kādā pašvaldība sedz vispārējās izglītības pakalpojuma izmaksas privātajai izglītības iestādei, kas īsteno licencētas un akreditētas vispārējās vai speciālās izglītības programmas apguvi izglītojamiem pamata vai vidējās izglītības pakāpē klātienes formā Madonas novada pašvaldības administratīvajā teritorijā esošā izglītības iestādē, kā arī pašvaldības līdzfinansējuma apmēra noteikšanas kārtību, nosacījumus tā piešķiršanai, izmaksas kārtību un pārtraukšanas noteikumus.

Pašvaldību likuma 46. panta trešajā daļā noteikts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Atbilstoši Pašvaldību likuma 46. panta trešajai daļai sabiedrības viedokļa noskaidrošanai saistošo noteikumu projekts no 2025. gada 15. augusta līdz 2025. gada 5. septembrim publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. Publicēšanas laikā par noteikumu projektu netika saņemti sabiedrības viedokļi.

Pašvaldību likuma 47. panta otrajā daļā paredzēts, ka dome triju darbdienu laikā pēc lēmuma parakstīšanas rakstiski nosūta atzinuma sniegšanai Viedās administrācijas un reģionālās attīstības ministrijai [..] saistošos noteikumus sociālās drošības un bērnu tiesību aizsardzības jautājumos [..] vai citā likumā noteiktus saistošos noteikumus un to paskaidrojuma rakstu – attiecīgajā likumā noteiktajai ministrijai. Ministrija mēneša laikā no saistošo noteikumu saņemšanas dienas izvērtē to tiesiskumu un nosūta pašvaldībai attiecīgu atzinumu.

Pašvaldību likuma 47. panta ceturtajā daļā paredzēts, ja Viedās administrācijas un reģionālās attīstības ministrijas atzinumā nav izteikti iebildumi pret saistošo noteikumu tiesiskumu, pašvaldība triju darbdienu laikā pēc atzinuma saņemšanas nosūta saistošos noteikumus un to paskaidrojuma rakstu izsludināšanai oficiālajā izdevumā “Latvijas Vēstnesis”. Šāda kārtība piemērojama arī gadījumā, kad pašvaldībai likumā noteiktajā termiņā atzinums nav nosūtīts.

Noklausījusies sniegto informāciju, pamatojoties uz Pašvaldību likuma 44. panta pirmo un otro daļu, 47. panta otro un ceturto daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot Madonas novada pašvaldības saistošos noteikumus Nr.\_\_\_ “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei”.

2. Uzdot Madonas novada Centrālās administrācijas Lietvedības nodaļai saistošos noteikumus un to paskaidrojuma rakstu triju darba dienu laikā pēc to parakstīšanas elektroniskā veidā nosūtīt atzinuma sniegšanai Viedās administrācijas un reģionālās attīstības ministrijai.

3. Ja Viedās administrācijas un reģionālās attīstības ministrijas atzinumā nav izteikti iebildumi par pieņemto saistošo noteikumu tiesiskumu vai pašvaldībai likumā noteiktajā termiņā atzinums nav nosūtīts, uzdot Lietvedības nodaļai triju darbdienu laikā pēc atzinuma saņemšanas saistošos noteikumus elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un pēc tam Madonas novada Centrālās administrācijas Attīstības nodaļai publicēšanai.

4. Kontroli par lēmuma izpildi uzdot pašvaldības izpilddirektoram.

**10. Par Madonas novada pašvaldības saistošo noteikumu Nr. \_\_\_ “Kārtība, kādā Madonas novada pašvaldība kompensē Madonas novada izglītības iestāžu pedagogiem braukšanas izdevumus ar sabiedrisko transportu” projekta un to paskaidrojuma raksta publicēšanu s**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

Lēmuma projekts:

Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.

Saskaņā ar Izglītības likuma 17. panta trešās daļas 21.1 punktu pašvaldība saistošajos noteikumos nosaka kārtību un apmēru, kādā tās padotībā esošo izglītības iestāžu pedagogiem kompensē transporta izdevumus, kā arī nosacījumus šo kompensāciju piešķiršanai. Kompensāciju transporta izdevumu segšanai nepiešķir, ja pedagogs saņem citos normatīvajos aktos noteikto pašvaldības atbalstu minēto izdevumu segšanai.

Ar mērķi nodrošināt izglītības iestādes darbības nepārtrauktību un veicinātu pedagogu piesaisti Madonas novada pašvaldības dibinātās izglītības iestādēs, ir sagatavoti jauni saistošie noteikumi “Kārtība, kādā Madonas novada pašvaldība kompensē Madonas novada izglītības iestāžu pedagogiem braukšanas izdevumus ar sabiedrisko transportu”, kas noteiktu kārtību, kādā Madonas novada pašvaldības dibināto izglītības iestāžu pedagogi var saņemt braukšanas maksas atvieglojumus sabiedriskā transporta maršrutā nokļūšanai no dzīvesvietas līdz darba vietai – izglītības iestādei.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 75. un 76. punktā paredzēts, ka saistošo noteikumu projekts un tam pievienotais paskaidrojuma raksts tiek izskatīts domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai, norādot kārtību, kādā personas var iesniegt savu viedokli un paredzot termiņu viedokļa iesniegšanai, kas nav mazāks par 2 nedēļām. Pēc viedokļu apkopošanas un atspoguļošanas paskaidrojuma rakstā attiecīgie saistošie noteikumi tiek virzīti izskatīšanai attiecīgās domes komitejas vai domes komiteju sēdēs.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

1. Uzdot Madonas novada Centrālās administrācijas Attīstības nodaļai publicēt saistošo noteikumu “Kārtība, kādā Madonas novada pašvaldība kompensē Madonas novada izglītības iestāžu pedagogiem braukšanas izdevumus ar sabiedrisko transportu” un tā paskaidrojuma raksta projektu pašvaldības oficiālajā tīmekļvietnē sabiedrības viedokļa noskaidrošanai, paredzot termiņu viedokļa iesniegšanai 2 nedēļas un norādot kārtību, kādā personas var iesniegt savu viedokli.

2. Madonas novada Centrālās administrācijas Izglītības pārvaldei organizēt šī lēmuma izpildes kontroli un viedokļu apkopošanu.

**11. Par Madonas novada pašvaldības iekšējā normatīvā akta “Mācību jomu un mācību priekšmetu metodisko apvienību darbības nolikums” atzīšanu par spēku zaudējušu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības dome 2020. gada 22. septembrī ar lēmumu Nr. 373 (protokols Nr. 19, 26. p.) apstiprinājusi Mācību jomu un mācību priekšmetu metodisko apvienību darbības nolikumu.

Ņemot vērā Administratīvo teritoriju un apdzīvoto vietu likuma pārejas noteikumu 33.7 punktu, kas nosaka, ka Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja, no 2025. gada 1. jūlija Madonas novada pašvaldība ir kļuvusi par iepriekšējā Varakļānu novada izglītības iestāžu dibinātāju, līdz ar to mainījusies metodiskā darba organizēšanas kārtība, tādēļ nolikums, kas līdz šim noteica Mācību jomu un metodisko apvienību organizatorisko, metodisko, izglītojošo un analītisko darbību, kas vērsta uz atbalsta sistēmas veidošanu pedagogiem aktuālu jautājumu risināšanā, būtu izsakāms jaunā redakcijā.

Saskaņā ar Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 33.7. punktu pašvaldības izpilddirektors izdod pašvaldības iekšējos normatīvos aktus, savukārt, Izglītības likuma 18. panta otrās daļas 2. un 3.punkts nosaka, ka izglītības pārvaldes iestāde organizē metodisko, zinātnisko, informatīvo un citāda veida intelektuālo atbalstu pedagogiem un izglītības iestādēm izglītības kvalitātes nodrošināšanai, kā arī koordinē pašvaldības teritorijā esošo izglītības iestāžu sadarbību, tādēļ mācību jomu un mācību priekšmetu metodisko apvienību izveides un darbības principus noteiks pašvaldības izpilddirektora apstiprināti noteikumi.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atzīt par spēku zaudējušu ar Madonas novada pašvaldības domes 2020. gada 22. septembra lēmumu Nr. 373 (protokols Nr. 19, 26.p.) apstiprināto Mācību jomu un mācību priekšmetu metodisko apvienību darbības nolikumu (ar grozījumiem, kas izdarīti ar Madonas novada pašvaldības domes 2021. gada 26. augusta lēmumu Nr. 134 (protokols Nr. 8, 13. p.)).

**12. Par vienošanās slēgšanu ar Izglītības un zinātnes ministriju par grozījumiem 18.12.2024. sadarbības līgumā Nr.2.4.3/24/388 par projekta Nr. 4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” īstenošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldība 2024. gada 17. decembrī pieņēmusi lēmumi Nr. 734 (protokols Nr. 25, 2. p.) “Par sadarbības līguma slēgšanu ar Izglītības un zinātnes ministriju par projekta Nr. 4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu”, kas bijis par pamatu Madonas novada pašvaldībai 2024. gada 18. decembrī noslēgt sadarbības līgumu ar Izglītības un zinātnes ministriju (turpmāk – IZM) par projekta Nr. 4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu (Madonas novada pašvaldības lietvedībā reģistrēts 2024. gada 18. decembrī ar Nr. 2.4.3/24/388, IZM reģistrācijas Nr. 2-2e/24/493).

2024. gada 29. novembrī arī Varakļānu novada pašvaldība noslēgusi sadarbības līgumu ar IZM par projekta Nr. 4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu (IZM līguma reģistrācijas Nr. 2-2e/24/515). Ņemot vērā Administratīvo teritoriju un apdzīvoto vietu likuma pārejas noteikumu 33.7 punktu, kas nosaka, ka Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja, minētā sadarbības līguma saistības pārņem Madonas novada pašvaldība.

2025. gada 18. augustā Madonas novada pašvaldībā saņemts IZM priekšlikums iepriekšminētā sadarbības līguma grozījumiem (Madonas novada pašvaldības lietvedībā reģistrēts 2025. gada 18. augustā ar Nr. 2.1.3.4/25/3096).

Grozījumi sadarbības līgumu papildina ar punktu, ka IZM projekta ietvaros iegādāto datortehniku piegādā ne tikai pedagogiem un atbalsta personālam, bet arī izglītojamajiem, kas apgūst vispārējās pamata un vidējās izglītības programmas, nosaka pašvaldības pienākumu informāciju par projekta ietvaros izglītības iestāžu rīcībā nodotajiem datoriem līdz 2025. gada 1. decembrim savadīt Resursu uzskaites un monitoringa informācijas sistēmā (RUMIS), labota atsauce uz Valsts izglītības attīstības aģentūru (iepriekš Valsts izglītības satura centrs), kā arī noteikts pašvaldībai izstrādāt kārtību, kurā iekļauti nosacījumi datortehnikas izsniegšanai un tās lietošanai gan izglītības iestādē, gan ārpus tās, pieteikuma veidlapas paraugs, kā arī informēšanas pasākumu apraksts par datortehnikas pieejamību.

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Noklausījusies sniegto informāciju, pamatojoties uz Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Slēgt vienošanos par grozījumiem sadarbības līgumā par Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” pirmās kārtas projekta īstenošanu.

2. Madonas novada Centrālās administrācijas Juridiskajai un personāla nodaļai nodrošināt līguma grozījumu parakstīšanu no pašvaldības puses;

3. Madonas novada Centrālās administrācijas Lietvedības nodaļai nodrošināt līguma grozījumu nosūtīšanu Izglītības un zinātnes ministrijai.

**13. Par Madonas novada pašvaldības iekšējo noteikumu Nr. 31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai” atzīšanu par spēku zaudējušiem**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības dome 2022. gada 29. septembrī ar lēmumu Nr. 642 (protokols Nr. 21, 35. p.) apstiprinājusi Madonas novada pašvaldības noteikumus Nr. 31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai”.

Ņemot vērā Administratīvo teritoriju un apdzīvoto vietu likuma pārejas noteikumu 33.7 punktu, kas nosaka, ka Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja, no 2025. gada 1. jūlija Madonas novada pašvaldība ir kļuvusi par iepriekšējā Varakļānu novada izglītības iestāžu dibinātāju, līdz ar to mainījusies metodiskā darba organizēšanas kārtība, tādēļ nolikums, kas līdz šim noteica Mācību jomu un metodisko apvienību organizatorisko, metodisko, izglītojošo un analītisko darbību, kas vērsta uz atbalsta sistēmas veidošanu pedagogiem aktuālu jautājumu risināšanā, būtu izsakāms jaunā redakcijā.

Saskaņā ar Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 33.7. punktu pašvaldības izpilddirektors izdod pašvaldības iekšējos normatīvos aktus, savukārt, Ministru kabineta 2022. gada 21. jūnija noteikumu Nr. 376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 13.3. punkts nosaka, ka pašvaldība, sadalot mērķdotāciju izglītības iestādēm pedagogu darba samaksai ievēro pašvaldībā izstrādāto un apstiprināto mērķdotācijas sadales kārtību. Normatīvā aktā nav paredzēts, ka mērķdotācijas sadales kārtība būtu jāapstiprina izglītības iestādes dibinātājam, tādēļ valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai noteiks pašvaldības izpilddirektora apstiprināti noteikumi.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atzīt par spēku zaudējušiem ar Madonas novada pašvaldības domes 2022. gada 29. septembra lēmumu Nr. 642 (protokols Nr. 21, 35. p.) apstiprinātos Madonas novada pašvaldības noteikumus Nr. 31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai” (ar grozījumiem, kas izdarīti ar Madonas novada pašvaldības domes 2023. gada 28. septembra lēmumu Nr. 626 (protokols Nr. 18, 72. p.)).

**14. Par valsts mērķdotācijas sadali Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2025.gada 1.septembra līdz 31.decembrim**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Saskaņā ar likuma “Par valsts budžetu 2025. gadam un budžeta ietvaru 2024., 2025. un 2026. gadam” 30. panta otro daļu un Izglītības un zinātnes ministrijas veiktajiem aprēķiniem atbilstoši normatīvajiem aktiem, ņemot vērā apstiprināto izglītojamo skaitu Valsts izglītības informācijas sistēmā uz 01.09.2025., pašvaldības Izglītības pārvalde un Finanšu nodaļa ir veikusi aprēķinus par valsts mērķdotācijas sadali izglītības iestādēm no 2025.gada 1.septembra līdz 31.decembrim.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Sadalīt Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām paredzēto valsts mērķdotāciju no 2025.gada 1.septembra līdz 31.decembrim EUR 2751946,00 apmērā.

2. Iedalīt Dzelzavas Pakalnu pamatskolai valsts mērķdotāciju no 2025.gada 1.septembra līdz 31.decembrim EUR 452318,00 apmērā, t.sk. pedagoģisko darbinieku darba samaksai un sociālās apdrošināšanas obligātajām iemaksām -319597,00 eiro.

**15. Par valsts mērķdotācijas sadali Madonas novada pašvaldības izglītības iestāžubērnu no piecu gadu vecuma izglītošanā nodarbināto pirmsskolas izglītībaspedagoģisko darbinieku darba samaksai un sociālās apdrošināšanas obligātajāmiemaksām no 2025.gada 1.septembra līdz 31.decembrim**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Saskaņā ar likumu “Par valsts budžetu 2025.gadam” un Izglītības un zinātnes ministrijas veiktajiem aprēķiniem atbilstoši normatīvajiem aktiem, ņemot vērā apstiprināto izglītojamo skaitu Valsts izglītības informācijas sistēmā uz 01.09.2025., pašvaldības Izglītības pārvalde un Finanšu nodaļa ir veikusi aprēķinus par valsts mērķdotācijas sadali izglītības iestādēm no 2025.gada 1.septembra līdz 31.decembrim.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Sadalīt Madonas novada pašvaldības izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagoģisko darbinieku darba samaksai un sociālās apdrošināšanas obligātajām iemaksām paredzēto valsts mērķdotāciju no 2025.gada 1.septembra līdz 31.decembrim EUR 484033,00 apmērā.

**16. Par valsts mērķdotācijas sadali Madonas novada pašvaldības interešu un profesionālās ievirzes izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2025.gada 1.septembra līdz 31.decembrim**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Saskaņā ar likumu “Par valsts budžetu 2025.gadam” un Izglītības un zinātnes ministrijas veiktajiem aprēķiniem atbilstoši normatīvajiem aktiem, Madonas novada pašvaldības interešu izglītības programmu izvērtēšanas komisijas 12.08.2025.sēdes lēmumu, pašvaldības Izglītības nodaļa un Finanšu nodaļa ir veikusi aprēķinus par valsts mērķdotācijas sadali izglītības iestādēm 2025.gada 1.septembra līdz 31.decembrim.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Sadalīt Madonas novada pašvaldības interešu izglītības programmu pedagoģisko darbinieku darba samaksai un sociālās apdrošināšanas obligātajām iemaksām paredzēto mērķdotāciju no 2025.gada 1.septembra līdz 31.decembrim EUR 169093,00 apmērā.

**17. Par Madonas novada pašvaldības vispārējās pamatizglītības un vispārējās vidējās izglītības iestāžu direktoru darba samaksas noteikšanu**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

Lēmuma projekts:

Saskaņā ar Ministru kabineta 05.07.2016. noteikumiem Nr.445 “Pedagogu darba samaksas noteikumi” un Madonas novada pašvaldības noteikumiem Nr.31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai”, ņemot vērā izglītojamo skaitu Valsts izglītības informācijas sistēmā uz 01.09.2025. un saņemto valsts mērķdotācijas apmēru no 2025.gada 1.septembra līdz 31.decembrim, ir veicami grozījumi izglītības iestāžu direktoru darba samaksā.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

1. Apstiprināt Madonas novada pašvaldības vispārējās pamatizglītības un vispārējās vidējās izglītības iestāžu direktoru darba algas likmes no 2025.gada 1.septembra.
2. Uzdot Madonas novada pašvaldības izpilddirektoram izdot rīkojumu par Madonas novada pašvaldības vispārējās pamatizglītības un vispārējās vidējās izglītības iestāžu direktoru darba samaksu no 2025.gada 1.septembra, saskaņā ar šo komitejas atzinumu.

**18. Par grozījumiem Madonas novada pašvaldības domes 27.02.2025. lēmumā Nr.105 “Par Madonas novada pašvaldības izglītības iestāžu uzturēšanas izmaksu apstiprināšanu 2025.gadam”**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Saskaņā ar Ministru kabineta 28.06.2016.noteikumiem Nr.418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” un Madonas novada pašvaldības 15.02.2022. noteikumiem Nr.9 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem Madonas novada pašvaldībā”, saskaņā ar Madonas novada pašvaldības Finanšu nodaļas veiktajiem aprēķiniem izglītības iestāžu uzturēšanas izdevumos, ņemot vērā apstiprināto izglītojamo skaitu Valsts izglītības informācijas sistēmā uz 01.09.2025.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Madonas novada pašvaldības izglītības iestāžu uzturēšanas precizētās izmaksas uz 2025.gada 1.septembri saskaņā ar pielikumiem.

2. Atzīt par spēku zaudējušu Varakļānu novada pašvaldības domes 27.02.2025.lēmumu “Par Varakļānu novada pašvaldības izglītības iestāžu audzēķņu uzturēšanas izmaksām” (prot.Nr.2; 11.p).

**19. Par grozījumiem Madonas novada pašvaldības domes 27.02.2025. lēmumā Nr.106 “Par Madonas novada pašvaldības izglītības iestāžu uzturēšanas izmaksu apstiprināšanu 2025.gadam”**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Saskaņā ar Ministru kabineta 28.06.2016.noteikumiem Nr.418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” un Madonas novada pašvaldības 15.02.2022. noteikumiem Nr.9 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem Madonas novada pašvaldībā”, saskaņā ar Madonas novada pašvaldības Finanšu nodaļas veiktajiem aprēķiniem izglītības iestāžu uzturēšanas izdevumos, ņemot vērā apstiprināto izglītojamo skaitu Valsts izglītības informācijas sistēmā uz 01.09.2025.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Apstiprināt Madonas novada pašvaldības izglītības iestāžu uzturēšanas precizētās izmaksas uz 2025.gada 1.septembri saskaņā ar pielikumiem (ēdināšanas izdevumi).

**20. Par finansējuma piešķiršanu mācību priekšmeta “Dizains un tehnoloģijas” nepieciešamā inventāra nodrošinājumam Madonas novada pašvaldības vispārizglītojošajām skolām**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Jaunajā pamatizglītības standartā iepriekšējā mācību priekšmeta “Mājturība un tehnoloģijas” vietā, šobrīd visās pamatskolas klasēs, tiek mācīts priekšmets “Dizains un tehnoloģijas”. Jaunais priekšmets par centrālo mērķi izvirza dizaina procesa apguvi un pieredzi ar dažādām tehnoloģijām. Lai kvalitatīvi varētu īstenot mācību priekšmeta “Dizains un tehnoloģijas “ apguvi, ļoti būtiska ir šī mācību priekšmeta materiāltehniskā bāze.

2024. gada nogalē mācību priekšmeta “Dizains un tehnoloģijas “ metodiskās apvienības vadītāji ir apkopojoši informāciju no novada vispārizglītojošajās skolām par nepieciešamajiem mācību līdzekļiem: mācību darbnīcai, ierīcēm, mērīšanas instrumentiem, dizaina kabinetam, mācību virtuvei pilnveidotā mācību satura īstenošanai. Kopējās nepieciešamo mācību līdzekļu izmaksas tika aprēķinātas EUR 103207,00 apmērā. 2025. gada pašvaldības izglītības pasākumu budžetā tika paredzēts finansējums EUR 28600,00 apmērā mācību darbnīcu aprīkošanai, nepieciešamos mācību līdzekļus atbilstoši vajadzību sarakstam pielikumā izglītības iestādes patstāvīgi iegādāsies.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt finansējumu EUR 28601,00 (divdesmit astoņi tūkstoši seši simti viens euro 00 centi) mācību līdzekļu - iegādei Madonas novada pašvaldības vispārizglītojošajām skolām, saskaņā ar sarakstu, no izglītības pasākumu budžetā šim mērķim paredzētajiem līdzekļiem.

**21. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Saņemts Madonas pilsētas pirmsskolas izglītības iestādes "Priedīte" (turpmāk – PII “Priedīte”) vadītājas iesniegums, kas reģistrēts ar Nr. 2.1.3.1/25/3307, kurā lūgtas izmaiņas attiecībā uz amata vienību “Pirmsskolas skolotāja palīgs (asistents)”. Lūgtās izmaiņas pamatotas ar Ministru kabineta 19.11.2019. noteikumu Nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām” 10. punktu un PII “Priedīte” saņemto iesniegumu, kuru iesniedzis 2021.gadā dzimušā izglītojamā pārstāvis. Papildus pieprasītā pirmsskolas skolotāja palīga (asistenta) amata vienība nepieciešama, lai nodrošinātu asistenta klātesamību, nodrošinot izglītojamā pastāvīgu uzraudzību un kopšanu.

Saņemts Madonas pilsētas pirmsskolas izglītības iestādes "Priedīte" vadītājas iesniegums, kas reģistrēts ar Nr. 2.1.3.1/25/3492, ar lūgumu saglabāt iestādes amata vienību sarakstā esošo amata vienību “Pirmsskolas skolotāja palīgs (asistents)”, nosakot amata vienībai termiņu līdz 24.07.2026. Pirmsskolas skolotāja palīgs (asistents) nodrošinās pastāvīgu uzraudzību bērnam ar invaliditāti, nodrošinot atbalstu mācīšanās un pašapkalpošanās procesā.

Saņemts Madonas Valsts ģimnāzijas direktores iesniegums, kas reģistrēts ar Nr. 2.1.3.1/25/3460, kurā lūgtas izmaiņas attiecībā uz amata vienību “Apkopējs” un “Internāta, dienesta viesnīcas dežurants”, jo notikušas Madonas Valsts ģimnāzijas dienesta viesnīcas Tirgus ielā 3, Madonā telpu, kurās tiks nodrošināta 63 skolēnu uzturēšanās tajās, paplašināšanās.

Madonas novada Centrālās administrācijas Izglītības pārvaldē, diviem līdzšinējiem izglītības speciālistiem pārrejot darbā uz novada izglītības iestādēm, laika posmā no š.g. jūlija līdz septembrim izveidojās divas izglītības speciālistu vakances. Darba tirgū ir būtisks izglītības speciālistu trūkums, ar to saskaras gan izglītības iestādes, gan pašvaldības Izglītības pārvalde, jo pieteikšanās uz vakanto izglītības speciālista amatu ir sludināta trīs reizes un noslēgusies bez rezultāta. Lai nodrošinātu Izglītības pārvaldes funkciju īstenošanu, ir priekšlikums izslēgt vienu izglītības speciālista amata vienību, veikt izglītības speciālistu amata pienākumu pārskatīšanu un palielināt atalgojumu, kas tiktu pietuvināts zemākajai pedagogu darba samaksas likmei.

Saņemts Ērgļu pirmsskolas izglītības iestādes "Pienenīte" (turpmāk – PII “Pienenīte”) vadītājas iesniegums, kas reģistrēts ar Nr. 2.1.3.1/25/3363. Lūgtas izmaiņas attiecībā amata vienību “Pirmsskolas skolotāja palīgs”. Grozījumi nepieciešami sakarā ar PII “Pienenīte” 2.jaunākās grupas skolotājas došanos ilgstošā prombūtnē, kā arī ar bērnu skaita samazinājumu Vestienas un sagatavošanas grupā, un Madonas novada pašvaldības izglītības iestāžu, kuras īsteno pirmsskolas izglītības programmas, pedagoģisko darbinieku amata vienību skaita noteikšanas kārtības 2.pielikumā noteikto.

Dzelzavas Pakalnu pamatskolas direktore iesniegusi priekšlikumu veikt izmaiņas attiecībā uz pamatskolā esošo amata vienību “Naktsauklis” un “Apkopējs”.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Madonas pilsētas pirmsskolas izglītības iestādes "Priedīte" amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.3), izdarīt šādus grozījumus:

1.1. Ar 01.10.2025. Madonas pilsētas pirmsskolas izglītības iestādes "Priedīte" amata vienību sarakstā izveidot jaunu amata vienību “Pirmsskolas skolotāja palīgs (asistents)” ar profesijas kodu 5312 01, amata vienību skaitu 0,8, mēnešalgas likmi 780 EUR, mēnešalgas fondu 624 EUR, amata saimi 33., amata saimes līmeni I, mēnešalgas grupu 4.;

1.2. Ar 14.09.2026. Madonas pilsētas pirmsskolas izglītības iestādes "Priedīte" amata vienību sarakstā svītrot amata vienību “Pirmsskolas skolotāja palīgs (asistents)” ar profesijas kodu 5312 01, amata vienību skaitu 0,8, mēnešalgas likmi 780 EUR, mēnešalgas fondu 624 EUR, amata saimi 33., amata saimes līmeni I, mēnešalgas grupu 4.

2. Madonas pilsētas pirmsskolas izglītības iestādes "Saulīte" amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.4), izdarīt šādus grozījumus:

2.1. Ar 24.07.2026. Madonas pilsētas pirmsskolas izglītības iestādes "Saulīte" amata vienību sarakstā svītrot esošo amata vienību “Pirmsskolas skolotāja palīgs (asistents)” ar profesijas kodu 5312 01, amata vienību skaitu 1, mēnešalgas likmi 810 EUR, mēnešalgas fondu 810 EUR, amata saimi 33., amata saimes līmeni I, mēnešalgas grupu 4.

3. Madonas Valsts ģimnāzijas amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.6), izdarīt šādus grozījumus:

3.1. Ar 01.10.2025. Madonas Valsts ģimnāzijas amata vienību sarakstā grozīt esošo amata vienību “Apkopējs” ar profesijas kodu 9112 01, amata vienību skaitu 7, mēnešalgas likmi 740 EUR, mēnešalgas fondu 5180 EUR, amata saimi 16., amata saimes līmeni I, mēnešalgas grupu 1. uz “Apkopējs” ar profesijas kodu 9112 01, amata vienību skaitu 8, mēnešalgas likmi 740 EUR, mēnešalgas fondu 5920 EUR, amata saimi 16., amata saimes līmeni I, mēnešalgas grupu 1.;

3.2. Ar 01.10.2025. Madonas Valsts ģimnāzijas amata vienību sarakstā grozīt esošo amata vienību “Internāta, dienesta viesnīcas dežurants” ar profesijas kodu 9629 05, amata vienību skaitu 3, mēnešalgas likmi 750 EUR, mēnešalgas fondu 2250 EUR, amata saimi 4., amata saimes līmeni I A, mēnešalgas grupu 3. uz “Internāta, dienesta viesnīcas dežurants” ar profesijas kodu 9629 05, amata vienību skaitu 2,5, mēnešalgas likmi 750 EUR, mēnešalgas fondu 1875 EUR, amata saimi 4., amata saimes līmeni I A, mēnešalgas grupu 3.

4. Madonas novada Centrālās administrācijas amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.17), izdarīt šādus grozījumus:

4.1. Ar 01.10.2025. Madonas novada Centrālās administrācijas amata vienību saraksta sadaļā “Izglītības pārvalde” grozīt esošo amata vienību “Nodaļas vadītāja vietnieks (izglītības jomā)” ar profesijas kodu 1345 04, amata vienību skaitu 1, mēnešalgas likmi 1672 EUR, mēnešalgas fondu 1672 EUR, amata saimi 33., amata saimes līmeni IV, mēnešalgas grupu 10. uz “Nodaļas vadītāja vietnieks (izglītības jomā)” ar profesijas kodu 1345 04, amata vienību skaitu 1, mēnešalgas likmi 1872 EUR, mēnešalgas fondu 1872 EUR, amata saimi 33., amata saimes līmeni IV, mēnešalgas grupu 10.;

4.2. Ar 01.10.2025. Madonas novada Centrālās administrācijas amata vienību saraksta sadaļā “Izglītības pārvalde” grozīt esošo amata vienību “Vecākais izglītības darba speciālists” ar profesijas kodu 2422 42, amata vienību skaitu 3, mēnešalgas likmi 1356 EUR, mēnešalgas fondu 4068 EUR, amata saimi 33., amata saimes līmeni III, mēnešalgas grupu 9. uz “Vecākais izglītības darba speciālists” ar profesijas kodu 2422 42, amata vienību skaitu 3, mēnešalgas likmi 1566 EUR, mēnešalgas fondu 4698 EUR, amata saimi 33., amata saimes līmeni III, mēnešalgas grupu 9.;

4.3. Ar 01.10.2025. Madonas novada Centrālās administrācijas amata vienību saraksta sadaļā “Izglītības pārvalde” grozīt esošo amata vienību “Izglītības darba speciālists” ar profesijas kodu 2422 42, amata vienību skaitu 2, mēnešalgas likmi 1306 EUR, mēnešalgas fondu 2612 EUR, amata saimi 33., amata saimes līmeni III, mēnešalgas grupu 9. uz “Izglītības darba speciālists” ar profesijas kodu 2422 42, amata vienību skaitu 1, mēnešalgas likmi 1516 EUR, mēnešalgas fondu 1516 EUR, amata saimi 33., amata saimes līmeni III, mēnešalgas grupu 9.;

4.4. Ar 01.10.2025. Madonas novada Centrālās administrācijas amata vienību saraksta sadaļā “Izglītības pārvalde” grozīt esošo amata vienību “Izglītības psihologs” ar profesijas kodu 2634 03, amata vienību skaitu 1, mēnešalgas likmi 1358 EUR, mēnešalgas fondu 1358 EUR, amata saimi 43.2., amata saimes līmeni I B, mēnešalgas grupu 8. uz “Izglītības psihologs” ar profesijas kodu 2634 03, amata vienību skaitu 1, mēnešalgas likmi 1566 EUR, mēnešalgas fondu 1566 EUR, amata saimi 43.2., amata saimes līmeni I B, mēnešalgas grupu 8.

5. Madonas novada Ērgļu apvienības pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.19), izdarīt šādus grozījumus:

5.1. Ar 01.09.2025. Ērgļu pirmsskolas izglītības iestādes "Pienenīte" (bez pedagogu amatiem) amata vienību sarakstā grozīt esošo amata vienību “Pirmsskolas skolotāja palīgs” ar profesijas kodu 5312 01, amata vienību skaitu 2,5, mēnešalgas likmi 780 EUR, mēnešalgu fondu 1950 EUR, amata saimi 33., amata saimes līmeni I, mēnešalgas grupu 4. uz “Pirmsskolas skolotāja palīgs” ar profesijas kodu 5312 01, amata vienību skaitu 4, mēnešalgas likmi 840 EUR, mēnešalgu fondu 3360 EUR, amata saimi 33., amata saimes līmeni I, mēnešalgas grupu 4.

6. Madonas novada Dzelzavas pagasta pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.24), izdarīt šādus grozījumus:

6.1. Ar 01.09.2025. Dzelzavas Pakalnu pamatskolas (bez pedagogu amatiem) (valsts finansējums) amata vienību sarakstā grozīt esošo amata vienību “Naktsauklis” ar profesijas kodu 5311 01, amata vienību skaitu 2,6, mēnešalgas likmi 755 EUR, mēnešalgu fondu 1964 EUR, amata saimi 33., amata saimes līmeni I, mēnešalgas grupu 4. uz “Naktsauklis” ar profesijas kodu 5311 01, amata vienību skaitu 3,75, mēnešalgas likmi 755 EUR, mēnešalgu fondu 2831 EUR, amata saimi 33., amata saimes līmeni I, mēnešalgas grupu 4.;

6.2. Ar 01.09.2025. Dzelzavas Pakalnu pamatskolas (bez pedagogu amatiem) (valsts finansējums) amata vienību sarakstā grozīt esošo amata vienību “Apkopējs” ar profesijas kodu 9112 01, amata vienību skaitu 2,9, mēnešalgas likmi 740 EUR, mēnešalgu fondu 2146 EUR, amata saimi 16., amata saimes līmeni I, mēnešalgas grupu 1. uz “Apkopējs” ar profesijas kodu 9112 01, amata vienību skaitu 2,4, mēnešalgas likmi 740 EUR, mēnešalgu fondu 1776 EUR, amata saimi 16., amata saimes līmeni I, mēnešalgas grupu 1.

7. Uzdot Madonas novada Centrālās administrācijas Juridiskajai un personāla nodaļai aktualizēt Madonas novada pašvaldību iestāžu amata vienību sarakstus, ņemot vērā šajā lēmumā noteiktos grozījumus amata vienību sarakstos.

8. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

9. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

**22. Par Madonas novada pašvaldības izglītības iestāžu pedagoģisko darbinieku amata vienību sarakstu apstiprināšanu**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Saskaņā ar grozījumiem 05.07.2016. Ministru kabineta noteikumos Nr.445 “Pedagogu darba samaksas noteikumi” un Madonas novada pašvaldības noteikumiem Nr.31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai”, ņemot vērā apstiprināto izglītojamo skaitu Valsts izglītības informācijas sistēmā (VIIS) uz 01.09.2025. un saņemto valsts mērķdotācijas apmēru no 2025.gada 1.septembra līdz 31.decembrim, ir veicami grozījumi vienotajā Madonas novada pašvaldības izglītības iestāžu pedagogu amata vienību sarakstā.

Noklausījusies sniegto informāciju, pamatojoties uz Pašvaldību likuma 10.panta pirmo daļu, , atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Madonas novada pašvaldības izglītības iestāžu pedagogu amata vienību sarakstu no 01.09.2025., kas pievienots šim lēmumam kā pielikums.
2. Atzīt par spēku zaudējušu 31.01.2025.domes lēmumu Nr.49 ”Par Madonas novada pašvaldības izglītības iestāžu pedagoģisko darbinieku amata vienību sarakstu apstiprināšanu” (protokols Nr.2; 47.p).

**23. Par interešu izglītības programmu licencēšanu**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

Lēmuma projekts:

Saņemts [..] 08.09.2025. iesniegums (Madonas novada pašvaldības lietvedībā reģistrēts 08.09.2025. ar Nr.2.1.3.6/25/1284) ar lūgumu piešķirt licenci interešu izglītības programmas “Silto smilšu nodarbības” (bērniem vecumā no 4 līdz 7 gadiem) īstenošanai.

Saņemts [..] 08.09.2025. iesniegums (Madonas novada pašvaldības lietvedībā reģistrēts 08.09.2025. ar Nr.2.1.3.6/25/1285) ar lūgumu piešķirt licenci interešu izglītības programmas “Silto smilšu nodarbības” (bērniem vecumā no 4 līdz 7 gadiem) īstenošanai,

Saņemts [..] 15.09.2025.iesniegums (Madonas novada pašvaldības lietvedībā reģistrēts 15.09.2025. ar Nr.2.1.3.6/25/1316) ar lūgumu piešķirt licenci interešu izglītības programmas “Riti raiti valodiņa” (bērniem vecumā no 3 līdz 7 gadiem) īstenošanai.

Noklausījusies sniegto informāciju, saskaņā ar 31.05.2022. Madonas novada pašvaldības saistošajiem noteikumiem Nr.18 “Interešu izglītības un pieaugušo neformālās izglītības programmu licencēšanas kārtība”, **atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

1. Izsniegt licences interešu izglītības programmām:

1.1. “Silto smilšu nodarbības” (individuāls stundu skaits), īstenošanai Valmieras ielā 17, Madonā, Madonas novadā;

1.2. “Riti raiti valodiņa” (individuāls stundu skaits), īstenošanai Valmieras ielā 17, Madonā, Madonas novadā.

2. Licences derīgas līdz 2027.gada 31.augustam.

**24. Par atļauju izsniegšanu neformālās izglītības programmu īstenošanai**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

Lēmuma projekts:

Saņemts [..] 21.07.2025. iesniegums (Madonas novada pašvaldības lietvedībā reģistrēts 21.07.2025. ar Nr.2.1.3.6/25/2752) ar lūgumu izsniegt atļauju neformālās izglītības programmas “Spāņu valodas pamati” (42 stundas, tālmācībā) īstenošanai;

Saņemts biedrības “Nīgaste” 13.08.2025. iesniegums (Madonas novada pašvaldības lietvedībā reģistrēts 13.08.2025. ar Nr.2.1.3.6/25/1190) ar lūgumu izsniegt atļauju neformālās izglītības programmas “Latvju tradīcijas zināšana gada ritā” (108 stundas, tālmācībā) īstenošanai;

Saņemts SIA “Spēka Spektrs”, reģ.Nr.40203656502, 18.08.2025. iesniegums (reģistrēts Madonas novada pašvaldībā 18.08.2025. Nr.2.1.3.1/25/3072) ar lūgumu izsniegt atļauju neformālās izglītības programmai “72 stundu mugursomas sagatavošanas seminārs” (10 stundas, klātienē), kura tiks īstenota Madonas novadā.

Noklausījusies sniegto informāciju, saskaņā ar Ministru kabineta 13.07.2023. noteikumu Nr. 395 “Kārtība, kādā tiek izsniegtas atļaujas neformālās izglītības programmas īstenošanai” 2. punktu, **atklāti balsojot: ar 5 balsīm "Par" (Artūrs Grandāns, Jānis Erels, Māris Justs, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

1. Izsniegt atļauju neformālās izglītības programmai “Spāņu valodas pamati” (42 stundas, tālmācība);

2. Izsniegt atļauju neformālās izglītības programmai “Latvju tradīcijas zināšana gada ritā” (108 stundas, tālmācība);

3. Izsniegt atļauju neformālās izglītības programmai “72 stundu mugursomas sagatavošanas seminārs” (10 stundas, klātiene).

4. Uzdot Madonas novada pašvaldības izpilddirektoram izsniegt atļaujas 1.-3.punktā minētajām neformālās izglītības programmām to īstenošanai.

**25. Informatīvai jautājums: Par studiju maksas un stipendiju piešķiršanu studijām pedagoģijā**

*ZIŅO: Solvita Seržāne*

*SAGATAVOTĀJS: Solvita Seržāne*

*DEBATĒS PIEDALĀS: Solvita Seržāne, Māris Justs*

*Solvita Seržāne informē par studiju maksas un stipendiju piešķiršanu studijām pedagoģijā neklātienē studējošajiem. Piešķirot finansējuma studiju maksai, jāņem vērā normatīvie akti, vienoti principi pret sutdējošajiem.*

*Māris Justs piebilst, ka šobrīd ir spēkā saistošie noteikumi, kuru finansējumu lūdz students, to arī atbalstām.*

**26. Informatīvais jautājums: Par izglītības iestāžu ēdināšanas finansējuma atlikumu**

*ZIŅO: Liene Ankrava*

*SAGATAVOTĀJS: Liene Ankrava*

*DEBATĒS PIEDALĀS: Liene Ankrava*

*Liene Ankrava informē par izglītības iestāžu ēdināšanas finansējuma atlikumu. Izglītības iestāžu ieekonomēto finansējumu atstājam iestādes virtuvei, lai atjaunotu nepieciešamo virtuvē. Ir iestādes, kurās ir ļoti mazs finansējuma atlikumu, tām iestādēm varētu piešķirt minimālo summu virtuves priekšmetu atjaunošanai.*

Sēdi slēdz 16.20

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītājs Z. Gora

Sēdes protokolists L. Rieksta